b'\n_START_ARTICLE_\nProstanoid\n_START_PARAGRAPH_\nProstanoidi so skupina kompleksnih ma\xc5\xa1\xc4\x8dobnih kislin, ki nastajajo iz arahidonske kisline; mednje pri\xc5\xa1tevamo prostaglandine, prostanojsko kislino in tromboksane. Prostanoidi vplivajo na razli\xc4\x8dne celi\xc4\x8dne funkcije, kot so celi\xc4\x8dna delitev, celi\xc4\x8dna adhezija in apoptoza. Po vezavi na receptor lahko prostanoidi izzovejo bodisi aktivacijo bodisi inhibicijo celi\xc4\x8dnega delovanja.'